

**UAB „PASVALIO KNYGOS“**

Ramioji g. 3, LT-39145, Pasvalys, tel. (8 451) 51 953, el. p. knygynas@pasvalys.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UAB „Pasvalio knygos“ 2021 m. veiklos ataskaita

Pasvalys

2022

Turinys

[Įmonės veiklos santrauka, įsteigimas ir rekvizitai 2](#_Toc100000273)

[Strateginio plano paskirtis 3](#_Toc100000274)

[Aplinkos analizė 4](#_Toc100000275)

[Įmonės misija, vizija ir strategija 5](#_Toc100000276)

[Strateginiai tikslai 5](#_Toc100000277)

[Strateginio veiklos plano įgyvendinimo, vertinimo ir tobulinimo principai 11](#_Toc100000278)

## Įmonės veiklos santrauka, įsteigimas ir rekvizitai

UAB „Pasvalio knygos“ įkurta 1995 m. liepos 3 dieną ir įregistruota Valstybės įmonės registrų centre. Duomenys apie įmonę kaupiami ir saugomi Valstybės įmonės Registrų centre Panevėžio filiale. Bendrovės pagrindinė veikla – mažmeninė prekyba knygomis ir kanceliarinėmis prekėmis. Veiklos tikslas – gauti pelną.

Įmonė turi savo antspaudą, kuriame įrašyti pagrindiniai duomenys apie įmonę (t. y.: adresas, telefono numeris, įmonės kodas, PVM mokėtojo kodas bei banko sąskaita). UAB „Pasvalio knygos“ yra įsikūrusi Pasvalio mieste, Ramioji g. 3. UAB „Pasvalio knygos“ įmonės kodas yra 169167554. Bendrovė yra PVM mokėtoja. PVM mokėtojo kodas yra LT691675515.

Pagrindiniai UAB „Pasvalio knygos“ valdymo organai yra:

* Vienintelis akcininkas Pasvalio rajono savivaldybė;
* Įmonės direktorė.

Bendrovės organizacinė struktūra:

* Akcininkas;
* Direktorė;
* Buhalterė;
* Dvi pardavėjos-konsultantės;
* Valytoja (aplinkos prižiūrėtoja).

Bendrovėje finansiniai metai trunka 12 mėnesių. Finansiniai metai prasideda sausio 1 d. ir baigiasi gruodžio 31 d. Apskaita tvarkoma ir apskaitos dokumentai surašomi naudojant Lietuvos Respublikos pinginį vienetą – eurą, o prireikus ir kitą užsienio valiutą. Apskaitos dokumentai surašomi ir apskaitos registrai sudaromi lietuvių kalba, o prireikus ir užsienio kalba.

UAB „Pasvalio knygos“ buhalterinę apskaitą tvarko buhalterė. Buhalterę į pareigas priima ir atleidžia įmonės direktorė. Buhalterė atsako už visų buhalterinių įrašų teisingumą.

Įmonės direktorė yra pavaldi bendrovės akcininkui. Pagrindinis bendrovės akcininkas yra Pasvalio rajono savivaldybė, todėl direktorė su jais bendrauja tiesiogiai ir sprendimus su įmonės veikla priima kartu. Įmonės buhalterė yra pavaldi direktorei kaip ir pardavėjos -  konsultantės bei

valytoja yra tiesiogiai pavaldžios įmonės direktorei. Kiekviena darbuotoja turi įmonės direktorės patvirtintus ir pasirašytus pareigybinius nuostatus, kurių turi laikytis darbo metu.



## Strateginio plano paskirtis

UAB „Pasvalio knygos“ strateginis veiklos planas (toliau – Strateginis veiklos planas) yra skirtas žmogiškųjų, finansinių išteklių panaudojimui įvertinti bei suplanuoti, taip nustatant ir įgyvendinant įmonės strateginius veiklos tikslus bei juos atitinkamai įvertinti. Kartu tai ir įmonės vizijos plėtojimas ir realizavimas.

Strateginis veiklos planas buvo sudarytas penkiems metams, numatant ilgalaikius tikslus, ir numatant trumpalaikius tikslus – vieniems metams. Planas gali būti tikslinamas ir keičiamas, atsiradus aplinkos pokyčiams, taip siekiant, jog rezultatas būtų realus, atitinkantis tos dienos realijas ir kad atitiktų įmonės poreikius bei padėtų siekti teigiamų rezultatų.

Strateginiame veiklos plane aptariama įmonės vizija, misija, tikslai, prioritetai, planuojami ištekliai.

Kai kurie tikslai bei jų įgyvendinimo būdai nėra aprašomi sąmoningai, siekiant konfidencialumo ir saugant įmonės veiklą nuo konkurentų neigiamų veiksmų.

## Aplinkos analizė

Prekybai didelę įtaką daro aplinka: įmonės veiklos vieta, gyventojų (pirkėjų) pragyvenimo lygis bei nedarbas (ekonominė aplinka), demografiniai pokyčiai, švietimo įstaigų veikla, gyventojų užimtumas.

UAB „Pasvalio knygos“ veiklos vieta – Ramioji g. 3 Pasvalys. Strategiškai ši vieta turi palankių ir neigiamų faktorių. Palankūs – žinoma vieta vietos gyventojams ir gana lengvai pasiekiama, patogu, atvykus automobiliu, šalia yra net trys mokyklos, tai mokslo metų laikotarpiu turi įtakos didesniems pardavimams. Neigiami – vieta sunkiai atrandama miesto svečiui, nepaisant to, jog yra netoli miesto centro. Tad mažai tikėtina, kad į knygyną užsuks atsitiktinis praeivis.

Ekonominė aplinka – tai gyventojų perkamoji galia ir ją įtakojantys veiksniai (pajamos, santaupos, kainos, kredito sąlygos, nedarbas, pajamų ir išlaidų struktūra). Galima sakyti, jog labai stipriai veikia ir tiesiogiai įtakoja pardavimus gyventojų pragyvenimo lygis bei nedarbas, o šiuo metu ir pandeminė situacija, kuri turėjo didelės įtakos metų pradžioje, kol buvo griežti ribojimai ne maisto prekių parduotuvėms. Net ir atlaisvinus karantiną pirkimas buvo vangus, tad galima teigti, jo pirmasis metų pusmetis buvo sudėtingas prekybininkams, taip pat ir UAB „Pasvalio knygos“.

Atkreipiant dėmesį į 2019-2021 m. Pasvalio rajono savivaldybės strateginio veiklos plano vieną iš tikslų, mažinti nedarbą, reikia minėti, jog šio tikslo įgyvendinimas turės didelės įtakos ir UAB „Pasvalio knygos“ teigiamai veiklai.

Demografija. Jos įtaka verslui yra didelė ir labai svarbi, gyventojų skaičiaus kitimo tendencijos, gyventojų pasiskirstymas pagal amžių, pokyčiai šeimose, išsilavinimo lygis ir pan. Mažėjantis gyventojų skaičius – tai mažėjantis klientų skaičius, mažėjanti perkamoji galia.

Remiantis Lietuvos statistikos departamento duomenimis gyventojų skaičius Lietuvoje, kasmet mažėjęs, šiemet stabilizavosi ir net padidėjo. Tam įtakos turėjo Jungtinės Karalystės išstojimas iš Europos Sąjungos ir COVID-19 pandemija.[[1]](#footnote-1)

Kasmet mažėjantis gimstamumas Lietuvoje turi įtakos ir prekybai. Mažesnis poreikis švietimo literatūros bei mokyklinių prekių.

## Įmonės misija, vizija ir strategija

**UAB „Pasvalio knygos“ misija** – skatinti pažinimo ir skaitymo poreikį, auginti kultūrinį gyvenimą, teikti pažinimo džiaugsmą ir skaitymo malonumą.

**UAB „Pasvalio knygos“ vizija** – esame lyderiai Pasvalio rajone, pasiūlydami platų ir klientų poreikius atitinkanti asortimentą.

- Esame aktyvus švietimo sistemos dalyviai. Plečiame mokomosios literatūros tiekimą į rajono bei miesto mokyklas. Bendradarbiaujame su švietimo ir ugdymo įstaigomis. Mokomosios literatūros platinimo plėtra.

- Mūsų knygynas turi aukščiausią bei nuolat tobulėjantį klientų aptarnavimo lygį, patenkinantį klientų poreikius.

- Esame patraukliausias darbdavys.

- Nuolat atliekame gyventojų poreikių analizę ir jos įgyvendinimą.

**UAB „Pasvalio knygos“ strategija** – siekti pelno, užtikrinti pakankamą kiekį mokomosios literatūros.

Didinti informacijos sklaidą siekiant visuomenės švietimo bei ginant viešą interesą.

**Vertybės**

- Komandinis darbas;

- Lojalumas;

- Profesionalumas ir kokybė;

- Įžvalga, tobulėjimas ir kaita;

- Sąžiningumas ir asmeninė atsakomybė.

## Strateginiai tikslai

**• 1 tikslas** – siekti pelno, kasmet mažinti nuostolį ir kelti pardavimus (po 4-10 % per metus).

**• 2 tikslas** –kelti ir tobulinti kliento aptarnavimo lygį, kelti darbuotojų kvalifikaciją.

**• 3 tikslas** – kultūrinis aktyvumas, organizuoti įvairius renginius, edukacines programas, parodas.

**• 4 tikslas** – socialinių puslapių aktyvumo augimas, didėjantis pasiekiamumas, greitas ir informatyvus atsakymas į užklausas bei sklandus prekės pardavimas nuotoliniu būdu.

**• 5 tikslas** – kasmetinis įmonės bendrojo pelningumo augimas.

**Strateginis veiklos planas, jo įgyvendinimas**

**• 1 tikslas** – siekti pelno, kasmet mažinti nuostoli ir kelti pardavimus (po 4-10 % per metus).

|  |
| --- |
| ***1 tikslas - siekti pelno, kasmet mažinti nuostoli ir kelti pardavimus (po 4-10 % per metus)*** |
| PRIEMONĖS | TERMINAS | Finansavimas | Vertinimas/ Rizikos |
| 2019 m. | 2020 m. | 2021 m. | 2022 m. | 2023 m. |
| Pardavimų kėlimas. Peržiūrimos būtinos ir nebūtinos išlaidos.Sezoniškumo laikymasis. Naujų veiklų įvedimas. | x | x | x | x | x | Įmonės lėšos. Akcininkų indėliai.  |  Rizikos – įstatymų pasikeitimai valstybinių mastu savivaldybių įmonėms. |
|   | Per 2019m. pardavimus pakelti 4-6 proc. |  Per 2020 metus pardavimai padidėjo 3,19 proc.  |  Per 2021 metus pardavimai kilo, padidėjo 5,30 proc. |   |   |   |   |

Priemonių patikslinimas. Pardavimai keliami (proc.) kasmet, atsižvelgiant į ekonominę situaciją, esant būtinybei gali būti koreguojami (didinami arba mažinami).

Peržiūrimos išlaidos kas mėnesį ir kas ketvirtį, kai ruošiama ataskaita akcininkams, jei yra poreikis ir dažniau. Stebima ir reguliuojama, nereikalingų išlaidų atsisakoma.

Sezoniškumo laikymasis. Remiantis klientų poreikių analize užsakomos tam tikram sezonui reikalingos prekės (pvz. kuprinės, pieštukinės, sporto krepšiai – rudens sezonui; žieminiai dovanų variantai – prieškalėdiniam laikotarpiui).

Metų pradžios rodikliai nebuvo optimistiški, jiems įtakos turėjo COVID-19 karantinas. Antroje metų pusėje pardavimai pagerėjo. Tam įtakos turėjo įprastinės sąlygos – mokslo metų pradžia, žiemos šventės. Didesnis pirkimas jaučiamas buvo ir dėl specialių pardavimus skatinančių priemonių, tokių kaip reklama, akcijos, nuolaidų pasiūlymai, šventiniai bei vasaros išpardavimai.

**• 2 tikslas** –kelti ir tobulinti kliento aptarnavimo lygį, kelti darbuotojų kvalifikaciją.

2021 m. peržiūrėtas aptarnavimo standartas, padaryti keli pakeitimai, labiau atitinkanti šios dienos aktualijas. Su kolektyvų aptarti atskiri aptarnavimo standarto punktai. Išanalizuotos konfliktų valdymo situacijos remiantis aptarnavimo standartu.

**• 3 tikslas** – kultūrinis aktyvumas, organizuoti įvairius renginius, edukacines programas, parodas.

|  |
| --- |
| ***3 tikslas – kultūrinis aktyvumas, organizuoti įvairius renginius, edukacines programas, parodas.*** |
| PRIEMONĖS | TERMINAS | Finansavimas | Vertinimas/Rizikos |
| **2019 m.** | **2020 m.** | **2021 m.** | **2022 m.** | **2023 m.** |
| Organizuoti renginius, parodas, edukacines pamokėles, kūrybines veiklas.Kūrybinės susitikimų erdvės įrengimas, sudarant galimybę plėsti kultūrinę veiklą. | x | x | x | x | x | Įmonės lėšos. Akcininkų indėliai. | Rizikos veiksnys - nesusirenkantys lankytojai į renginius. Nuostolingas renginys. |
| 3 parodos, 2-3 susitikimai, 5 edukacinės pamokėlės. |  3 edukacinės pamokėlės, 1 nuotolinė pamoka. |  2 žiemos parodos. Atnaujinta tradicija ir vėl surengta keramikos paroda „Ant palangės“. |   |   | Įmonės lėšos. Akcininkų indėliai. Kūrybinės susitikimų erdvės įrengimas gali kainuoti apie 6000 Eur. |  Rizika – akcininkams neskyrus lėšų, prarandama galimybė įrengti kūrybinę susitikimų erdvę. |

Šiais metai vyko dvi parodo. Atnaujinta tradicija ir surengta keramikos darbų paroda „Ant palangės“. Dėl besitęsiančių karantino apribojimų nei vienos parodos atidarymo šventės nebuvo rengiamos.

Akcininkams skyrus lėšų (apie 6000,- Eur) yra galimybė įrengti kūrybinę susitikimų, renginių erdvę dabartinėse sandėlio patalpose. Patalpų įrengimo atveju turėtų būti peržiūrimas renginių aktyvumas (didinamas).

**• 4 tikslas** – socialinių puslapių aktyvumo augimas, didėjantis pasiekiamumas, greitas ir informatyvus atsakymas į užklausas bei sklandus prekės pardavimas nuotoliniu būdu.

Facebook puslapis stabiliai auga tiek lankytojų skaičiumi, tiek postų pasiekiamumu (engagement). Socialinio puslapio pagalba vykdomi pardavimai, užsakymai.

2022 m. sukurta knygyno internetinė svetainė [www.pasvalioknygynas.lt](http://www.pasvalioknygynas.lt), ji pradėjo veikti metų pabaigoje. Svetainėje yra galimybė tiesiogiai užduoti klausimus, siųsti laiškus, domėtis kiekviena preke.

**• 5 tikslas** – kasmetinis įmonės bendrojo pelningumo augimas.

|  |
| --- |
| ***• 5 tikslas – kasmetinis įmonės bendrojo pelningumo augimas.*** |
| PRIEMONĖS | TERMINAS | Finansavimas | Vertinimas/Rizikos |
| 2019 m. | 2020 m. | 2021 m. | 2022 m. | 2023 m. |
| Kelti pardavimus. Papildomos prekės pardavimas. Bendradarbiavimas su mokyklomis, vadovėlių užsakymas. Naujų klientų paieška. Akcininkų parama - apsiperkant UAB "Pasvalio knygos", priklausančiame knygyne. Tiekėjų paieška. Asortimento plėtra. | x | x | x | x | x | Įstaigos lėšos. | Rizikos veiksnys - šalies ekonominės situacijos kritimas. |
| 1 proc. (padidėjimas lyginant su 2018 m.)  |  0,7 proc. (padidėjimas lyginant su 2019 m.) |  1,47 proc. (padidėjimas lyginant su 2020 m.) |   |   |   |   |

Per 2021 m. įmonė bendrąjį pelningumą pakelė 1,47 proc. lyginant su 2020 m.

Bendrasis pelningumas turėtų būti keliamas kasmet, kad įmonė sėkmingai galėtų siekti pelno ir mažintų esamą nuostolį. Nuo 2015 m. UAB „Pasvalio knygos“ bendrasis pelningumas augo. Svarbu išlaikyti šio įmonės rodiklio augimą.

Bendrojo pelningumo padidėjimas rodo, kad įmonėje yra teisingai pasirinkta kainų politika.

Grynojo pelningumo – įmonės finansinės veiklos galutinius rezultatus. Grynojo pelningumo rodiklis atskleidžia, kiek grynojo pelno tenka vienam pardavimo eurui. Kuo didesnė rodiklio reikšmė, tuo didesnis įmonės pelningumas. Mūsų tikslas kiekvienais metai siekti pelno, jį išlaikyti. Tai ir yra daroma. Jei 2017 m. Grynojo pelningumo rodiklis procentais buvo -0,08, tai jau 2018 metais jis sumažėjo iki -0,03.

Diagramoje pateiktas UAB „Pasvalio knygos“ bendrasis pelningumas procentais nuo 2016 metų iki 2021 metų.

Rodiklio (bendrojo pelningumo) didesniam kilimui turėjo įtakos išnuomotos patalpos (⁓34 kv.m.). Peržiūrėti ir pakartoti „Klientų aptarnavimo standarto“ punktai, kuriuose akcentuojamas papildomų prekių pardavimas.

Toliau tęsiamas bendradarbiavimas su mokyklomis bei darželiais. 2021 m. knygyno lentynos pasipildė dar vienos leidyklos, leidžiančios edukacinę literatūrą, leidiniais.

## Strateginio veiklos plano įgyvendinimo, vertinimo ir tobulinimo principai

Strateginio plano įgyvendinimo ir priežiūros procesą sudaro: UAB „Pasvalio knygos“ penkių metų strateginio veiklos plano parengimas ir įgyvendinimas, metinių rezultatų peržiūra bei strateginio veiklos plano tikslinimas priklausomai nuo turimų rezultatų.

Tikslai peržiūrimi kas pusmetį. Įvertinama ir jei reikia daromi pakeitimai bei tikslinimai. Esant poreikiui gali būti tikrinami ir dažniau.

Įmonės finansinė padėtis peržiūrima kas ketvirtį, kai yra ruošiama ataskaita, kuri skirta įmonės akcininkams.

Strateginis veiklos planas peržiūrimas, vertinamas ir tikslinamas kas metus.

Ne vėliau, kaip 2023 m. viduryje turi būti pradėtas naujo strateginio plano rengimo procesas, kurio metu, atsižvelgiant į praeinančio laikotarpio strateginiame plane numatytų darbų įgyvendinimo rezultatus, atliekama situacijos, aplinkos analizė bei pradedamas naujo strateginio plano rengimo procesas.

UAB „Pasvalio knygos“ direktorė Inga Krapavickienė

1. ## Gyventojai: demografinė padėtis, kalbos ir religijos https://eacea.ec.europa.eu/national-policies/eurydice/content/population-demographic-situation-languages-and-religions-44\_lt

 [↑](#footnote-ref-1)